Ribe Stifts Adresseaviser, 1835-05-22
J "Fædrelandet Nr. 32 udtales det som et almindeligt Ønske i Told- og Consumtionsvæsenet: At Portkonsumtionen bør afskaffes, og den Afgang dette vil foraarsaae i Statsindtægterne dækkes paa anden Maade. Jdetmindste bør den Forandring gjøres, at den hele Konsumtion blev godtgjort paa saadanne Varer, som gaae til Udlandet, og at det tillodes de Handlende at tage disse, ligesom de fleste toldbare Varer, paa Transit og Kreditoplag. Portkonsumtionen er en sand Bom mellem Land og By, og saaledes som den er hos os, en trykkende og høist ulige Næringskat paa al Jndustri i Byerne. Endnu vigtigere er den skadelige Jndflydelse, som Konsumtionsafgiften har paa de lavere Stænders Moralitet. Den Fattige, der har ondt ved at skaffe sig Fødetornet finder det ubilligt, at han desuden skal betale Formaalingsafgift; han søger da at liste sig ind med sin Meelpose. J Saxkjøbing, en By med 300 Jndv., udgjør Afgiften af Korn i et heelt Aar kun 20 Rbd. Antages nu kun at der fortæres 800 Tdr. Rug, saa vilde Afgiften dog være circa 350 Rbd. J Roeskilde, med 2800 Jndv.,er derimod i det Sidste Aar betalt i samme Afgift circa 2360 Rbd. Paa første Sted altsaa betales 3 s. og paa sidste 5 Mk. pro persona. - "Vi kunne ikke forlade dette Æmne - saaledes slutter denne vigtige og interessante Afhandling - uden at berøre endnu et Ønske, som ofte er bleven fremført, det nemlig: at Hertugdømmerne og Danmark maatte sættes paa een Fod med Hensyn til Tolden. Toldliniens Ophævelse vilde ikke alene fremme Handelen mellem disse, men ogsaa bidrage meget til at hæve den Anthipati, som nu ikke sjeldent udtaler sig mellem Beboerne. Hvis det lykkes Regjeringen at faae afskaffet den Toldfrihed, som baade enkelte Egne og enkelte Personer nyde i Hertugdommerne, især i Holsteen, saa see vi kun een betydelig Hindring for denne Sammensmeltning, nemlig Brændeviinsafgiften. Denne indbringer saa stor en Sum i Danmark, og Paalægget er i sig selv saa hensigtsmæssigt, at vi ikke vove at foreslaae dens Afskaffelse; og at Hertugdømmerne skulde finde sig i at paalægge sig denne Byrde, er vel ikke at vente. Vel kunde de faae Godtgjørelse derved, at de dirette Skatter bleve formindskede, og for det Hele var Brændeviinsskatten vistnok gavnligere; men Mange vilde lide og endnu Flere frygte for at lide derunder, og man maatte derfor vente, at Provindsialstænderne vilde erklære sig derimod. At en patriotisk Følelse og Lyst til at komme i nøiere Forbindelse med Danmark vilde overvinde hine Vanskeligheder, er meere at ønske end at haabe, Men skulde man endnu endog finde, at en fuldkommen Sammensmeltning er uudførlig, saa vilde dog en Tilnærmelse skee, naar Tolden nedsattes paa Manufakturvarer, Jndførselen af raffinerede Sukkere tillodes, o. s. v., kortsagt, naar Jylland saae den største Deel udstrakte Snighandel ophøre, som nu giør alle Velsindede uvillige mod HertugdommerDen 15 Os., om Morgenen Kl. 3 3/4, udbrod Jld i Gaarden Nr. 206 paa Kongens Nytorv i Kjøbenhavn. Jlden havde ubemærket grebet saa stærkt om sig i Hr. Skrædermester Gascards Kjøkken, at Gulvet styrtede ned i Kjælderen neden Under, hvorved en Tjenestepige og et Barn, som laae i en derstaaende Seng, bleve saa stærkt forbrændte, at de strax maatte bringes paa Hospitalet. Manden, som ilede til, for at frelse de Ulykkelige, fik ogsaa Skade paa Hænderne og den ene Fod; men er uden al Fare, Barnet er derimod død Dagen efter. (Dagen.)